Benátsky záliv

Benátsky záliv (, , ) je plytký záliv v severnej časti Jadranského mora. Benátsky záliv je obklopený pobrežím Talianska, Slovinska a Chorvátska. Jeho hranica v rámci Jadranského mora je vedie od delty rieky Pád na východnom pobreži Talianska k južnému výbežku Istrijského polostrova (mys Kamenjak). Súčasťou Benátskeho zálivu je tiež lagúna Veneta so svetoznámymi Benátkami. Do zálivu sa vlievajú okrem Pádu aj rieka Tagliamento, Soča, Brenta a Piava.

Do Benátskeho zálivu patrí aj Terstský záliv v jeho severovýchodnej časti či Benátska lagúna s Benátkami.

 Významné prístavy 
K najvýznamnejším prístavom Benátskeho zálivu patrí okrem Benátok aj Terst, ktorý bol do roku 1918 súčasťou Rakúsko-Uhorska, kedy bol prezývaný oknom do sveta. Na chorvátskej strane sú to prístavy Pula a Rovinj na Istrijskom polostrove.

 Iné projekty 

Kategória:Jadranské more
Kategória:Zálivy Atlantického oceánu
Kategória:Zálivy v Stredozemnom mori